**ELŐTERJESZTÉS**

**A Gazdasági és Jogi Bizottság 2020. szeptember 21-i ülésére**

**Javaslat a Szombathelyi Távhőszolgáltató Kft. Szervezeti és Működési Szabályzatának módosítására**

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés b) pont bc) alpontja értelmében, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a gazdasági ügyeket ellátó bizottság dönt a szervezeti és működési szabályzat módosítása kérdésében.

Kovács Márta, a Szombathelyi Távhőszolgáltató Kft. ügyvezetője a társaság SZMSZ-ének módosítására tett javaslatot. Az előző módosítás óta bekövetkezett jogszabályváltozások, megváltozott élet és társadalmi viszonyok indokolták a Szervezeti és Működési Szabályzat módosítását.

Az SZMSZ módosítás a jelen előterjesztés 1. számú melléklete.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2020. szeptember 17.**

 **/: Dr. Nemény András :/**

**Határozati javaslat**

**…./2020. (IX. 21.) GJB. számú határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés b) pont bc) alpontjában biztosított hatáskörében eljárva a Szombathelyi Távhőszolgáltató Kft. Szervezeti és Működési Szabályzatának módosítását az 1. számú mellékletben foglalt tartalommal jóváhagyásra javasolja a társaság taggyűlésének.

**Felelős:** Dr. Nemény András polgármester

 Dr. László Győző alpolgármester

Bokányi Adrienn, a Gazdasági és Jogi Bizottság elnöke

 (végrehajtásért: Nagyné dr. Gats Andrea, a Jogi és Képviselői Osztály vezetője)

**Határidő:** a társaság taggyűlése